KOMMISSIONENS FORORDNING (EF) Nr. 94/97 af 21. januar 1997 om berigtigelse og ændring af forordning (EF) nr. 322/96 om gennemførelsesbestemmelser for offentlig oplagring af skummetmælkspulver

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 7, stk. 5, og artikel 28, og

ud fra følgende betragtninger:

Alderen for det skummetmælkspulver, der kan opkøbes til offentlig intervention, er fastsat i artikel 1, stk. 1, litra d), i Kommissionens forordning (EF) nr. 322/96 (3); en fejl har indsneget sig i den nederlandske udgave af denne bestemmelse, hvilket kan medføre ulige behandling af de erhvervsdrivende; denne fejl bør derfor berigtiges;

de oplagringsomkostninger, som sælgeren skal betale tilbage, hvis det skummetmælkspulver, han frembyder til intervention, ikke er i overensstemmelse med kvalitetskravene i forordning (EF) nr. 322/96, er fastsat i nævnte forordnings artikel 4, stk. 6; for at sikre forbindelsen mellem disse beløb og de beløb, som interventionsorganet skal betale tilbage til Den Europæiske Udviklings- og Garantifond for Landbruget, bør der henvises til de beløb, der er fastsat i Kommissionens forordning (EØF) nr. 3597/90 af 12. december 1990 om reglerne for bogføring af interventionsforanstaltninger, under hvilke interventionsorganerne opkøber, oplagrer og sælger landbrugsprodukter (4), senest ændret ved forordning (EF) nr. 895/94 (5);

artikel 5, stk. 3, i forordning (EF) nr. 322/96 henviser til bestemmelserne i Kommissionens forordning (EØF) nr. 618/90 af 14. marts 1990 om fastsættelse af reglerne for udfærdigelse af den årlige beholdningsopgørelse for landbrugsprodukter på offentlige interventionslagre (6), for så vidt angår kontrollen af interventionsprodukternes tilstedeværelse på lagrene; forordning (EØF) nr. 618/90 blev ophævet ved og erstattet af Kommissionens forordning (EF) nr. 2148/96 af 8. november 1996 om regler for evaluering af og kontrol med mængderne af landbrugsprodukter på offentlige interventionslagre (7); nævnte reference bør derfor ændres;

bilag II til forordning (EF) nr. 322/96 indeholder krav til emballering af skummetmælkspulver, der opkøbes til offentlig intervention; erfaringen har vist, at bilaget bør suppleres for at muliggøre anvendelsen af en ny type sække;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

(Vedrører kun den nederlandske udgave).

Artikel 2

I forordning (EF) nr. 322/96 foretages følgende ændringer:

1) Artikel 4, stk. 6, andet og tredje afsnit, affattes således:

»Interventionsorganet krediterer efter artikel 7, stk. 2, i Kommissionens forordning (EØF) nr. 3597/90 (*) Den Europæiske Udviklings- og Garantifond for Landbruget de oplagrings- og finansieringsomkostninger, der skal betales.

(*) EFT nr. L 350 af 14. 12. 1990, s. 43.«

2) I artikel 5, stk. 3, ændres ordene »Kommissionens forordning (EØF) nr. 618/90 (1)« til »Kommissionens forordning (EF) nr. 2148/96 (1).

(1) EFT nr. L 288 af 9. 11. 1996, s. 6.«

3) I bilag II, punkt 1, indsættes følgende litra e):

»e) 1 ydersæk i let kreppet kraftpapir med en papirtykkelse, der svarer til en vægt på mindst 90 g/m²1 sæk i let kreppet kraftpapir med et polyethyleninderlag med en papirtykkelse, der svarer til en vægt på mindst 90 g + 15 g/m²2 sække i let kreppet kraftpapir med en papirtykkelse, der svarer til en vægt på mindst 90 g/m²1 polyethyleninderpose, mindst 0,08 mm tyk, som er svejset eller med dobbelt binding.«

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. januar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 206 af 16. 8. 1996, s. 21.

(3) EFT nr. L 45 af 23. 2. 1996, s. 5.

(4) EFT nr. L 350 af 14. 12. 1990, s. 43.

(5) EFT nr. L 104 af 23. 4. 1994, s. 16.

(6) EFT nr. L 67 af 15. 3. 1990, s. 21.

(7) EFT nr. L 288 af 9. 11. 1996, s. 6.